                                           «Арайлы күз,алтын күз»  ертеңгілігі !   
          Ертеңгілік  өтетін зал мерекеге сай әдемі  безендірілген.
          Мақсаты: Ата-анамен балабақша арасындағы байланысты  нығайта отырып,балаларға күз  ерекшелігін
          таныстыру.Күз туралы тақпақтар айту.Шығармашылығын дамыту.    
          Жүргізуші:Сәлеметсіңдерме құрметті  ата-аналар,қонақтар және бүлдіршіндер.
          Ел байлығын арттырған берекелі,мерекелі  күз өзінің себетке толы  жемісін,қамбаға толы егінін сыйлады.
          Ертеңгілігімізді  бастамас бұрын құттықтау тілекті  балабақша директоры  Светлана Қамысбайқызы  
          Базарбаеваға беремін.
          Ендеше «Сандуғаш» тобы  бүлдіршіндерінің «Арайлы күз,алтын күз» атты мерекелік  ертеңгілігін      бас-
          таймыз.  Бүлдіршіндерді зор ықыласпен қошеметпен ортаға шақырайық.
         (балалар әдемі киінген әуенмен залға кіріп орындарына отырады).
         Жүргізуші:Қарсы алайық  бәріміз
                            Жасымыз бен кәріміз
                            Қырдан келді  қыдырып 
                           Алтын күз  бізге нұр төгіп.
                                    Тілегім  аман болшы,ел  іргесі,
                                    Алтын  күз  қайта келді  берекесі
                                    Молшылықтың жаршысы  бола білді
                                    Алтын  күз  ырыс,береке,бірлік  ала келді.
               Жүргізуші: Ал  балалар,балалар
                            Енді  бері  қараңдар
                            Бізге  қонақ  келмекші
                            Сендерді бір  көрмекші
                            Сендерге жұмбақ  жасырайын,
                            Қулығымды  асырайын.
                            Таба алсаңдар  шешімін,
                            Қонағымды дәл ортаға  шақырайын.
                    Жұмбақ:      Жиып  теріп  болатын
                                          Қамбаға астық  толатын.
                                          Қызыл  қырман тойлайтын,
                                          Қай  мезгіл  деп  ойлайсың?  (балалардың  жауабы:Күз  мезгілі)
            Дұрыс айтасыңдар,  жарайсыңдар! Күз  мезгілі  қандай  болады?(балалар өздері білетін ерекшеліктерін 
            айтады)
          Жүргізуші:Ендеше ортаға  Алтын  күзді  шақырамын.(Алтын  күз  әуенмен ,тербеліп кіріп  келеді)
          Алтын  күз:Сәлеметсіңдерме қонақтар,бүлдіршіндер
         (Жүргізуші  мен  бүлдіршіндер алтын күзбен  амандасады)
          Алтын  күз:Мен алтын  күзбін,алтын күзбін. 
                             Жайдары  жарқын  жүзбін
                             Қонаққа  келдім  сендерге
                             Сәбіз ,картоп,тәтті  алма,
                             Оған  бүлдіршіндер  таң  қалма.
                             Жапырақтар сиқырлы 
                             Ойын  ойнар  түрлі түрлі.
              Ән: «  Күзгі  жапырақтар».
           Жүргізуші:Ал балалар ,балалар
                              Бекер  қарап  тұрмаңдар.
                              Жапырақтар  сиқырлы,
                              Ойынды  тез  ойнаңдар.
          Ойын: «Жапырақтарды кім  тез  жинайды?»
             (Балалар екі  топқа  бөлініп ойынға қатысады)
          Жүргізуші:Жарайсыңдар  балалар.Ойынға  жақсы қатыстыңдар.
           Алтын  күз:Жарайсыңдар!Тағы  қандай  өнерлерің  бар.
          Би: «Жапырақтар  биі»(ортаға қолдарына жапырақ ұстап  қыздар тобы шығады)
          Ендігі  кезекті  бүлдіршіндердің  тақпақтарына бергім келіп тұр.
.

           Жұмажан:                                           Кәусар:                                                Аягөз:
           Күзім-ау, күзім-ау ,                         Жемісін  мол теретін                            Көктен  көзін  бір алмай,
           Мінезің  бұзық-ау.                          Күз  дос  екен  бізбенен.                      Қызғылт  тартты сары  күз.
           Жаңбырың  сіркіреп,                      Бәрін  тауып беретін,                            Жер  қызығын  қия  алмай,
           Келгенің  қызық-ау.                        Жомарт  екен  күз деген.                     Маужырап  тұр сары күз.
 
            Сымбат:                                                 Әди:                                                     Адина:
          Шоғы  толған  гүлдей  жайнап,        Көбейді  құт береке,                           Астық  жеміс  жиналды,           
          Шақырады  жарқын  күз.                  Астық  толы  қамбамыз                      Қамбамызға  құйылды..
          Сайраңдаған  күліп  ойнап,               Құтты  болсын  мереке,                     Ардақты  күз мың  алғыс,
          Келді  міне,  алтын күз.                    Алтын  күзді  тойлаймыз.                   Алдық  өнім сыйыңды.

             Бекжан:
          Алма  пісіп,алмұрт  түсіп,
           Күзде  бақтар жайнайды.
          Құстар қайтып  қош айтысып,
          Қимас  үнмен сайрайды.
         
           Жүргізуші:Жарайсыңдар!
         Ән:  «Осень»
           Жүргізуші:Ортаға үш  ата-ананы шақырамын.Тапсырма:(көзіңіз  байлаулы еркін тақырыпта
          Күз бейнесін,жеміс жидектер,көкөністерді қарындашпен салуыңыз  керек.
          Жүргізуші: Ал,ендеше  қонақтарымызды бір сынап көрейік. «Ұйқасын тап»ойынына қатысайық.
           Шарты:Мен  оқып  тұрамын соңғы  сөзінде қандай  сөз  аитылуы  керек  соны  табасыңдар.

       .  1. Пісетін  кезі  дәл  күзде,                                         Бақта өскен  сәні бар,
             Мезгілсіз  оны  үзбе                                                 Гүлі  майда көрікті.
             Аузыңнан  кетпес  бал  дәмі,                                   Жемісі бар,дәмі бал,
             Оның  аты ................(шабдалы)                            Жақсы көрем............(өрікті)
         2.Кіп  кішкене  болсада,                                              
            Ағаштың  басын иеді.                                              Өте ұқсас  бұл  сырттай
            Жемістерін  айырып,                                                Күнбағысқа  құп-құрттай,
            Танисыңба ..............(шиені)                                     Сарғыш  гүлі  біртіндеп.
          3.Жапырақты  тасалап,                                              Шарланады  үлпілдеп.
            Өсетін  жері бақша-бақ,                                           Бақта өседі  ол қаптап,
            Күрен қызыл  шіркінай,                                          Бұл  не?
            Оның  аты ...............(құлпынай).                           Ойлан бол тап, тап,
         4.Жаңбыр  жауса көтеріліп,                                      Бұл  кәдімгі  ..............(бақбақ)
           Өсіп-өсіп алайық,
           Тізе  бүгіп  отырайық,
           Не ..............(саңырауқұлақ)  болайық
.
         Жүргізуші:Өте жақсы рақмет сендерге.Тапқыр екенсіңдер.
          Ендігі  кезекті  ұлдар  биі «Саңырауқұлақтар» биіне беремін.

          Би: «Саңырауқұлақтар» биі.

        Жүргізуші: Жайдары  күз,жарқын  күз,
                              Аяулы күз  алтын  күз
                             Дәнге  толы ен далам,
                             Теңіздей  шалқар  күз  демекші  бүлдіршіндердің  дәнді  дақылдар туралы жаттап келген 
                             тақпақтарына кезек беремін





                             Әли.                                               Альбиназ:                                      Жансая:
              Нан  атасы  бидаймын,                Ақ қарамын,сарымын,                    Мен  сұлымын,шырағым,
              Нанды елге  силаймын.               Мен атақты  тарымын.                    Барлық  малға  ұнадым.
              Піскенімде  мен қырда,               Еңбегімнің  жаз  бойғы                   Ауырлаған  басымды,
              Қауызыма  сыймаймын.              Қайтарамын қарымын.                    Көтере алмай  тұрамын.

                 Бейбарыс:                                        Жандарбек:
            Қызыл  мұртты  арпамын             Күнге ғашық  күрішпін,
            Ырыс құтты арнамын.                  Күллі  жұртқа ырыспын
            Мәшинаға  мініп ап,                     Аңқам  кеуіп тұрған соң,
            Малды ауылға  тартамын.           Ала жаздай  су іштім.
           Жүргізуші:   Жарайсыңдар.
                                   Тұмсығында  түймесі.
                                   Деп  тұрғандай  тимеші.
                                    Азулыдан  сақтайтын,
                                   Кірпінің көп инесі  демекші бізге  қонаққа кірпі  келе жатыр екен
            Ғажайып  сәт:(Осы кезде алма салынған себеті бар кірпі кіреді)
             Кірпі:Сәлеметсіңдерме балалар!Мен орманда алма теріп  жүрсем  дауыстарыңды есітіп осында  келдім.
             Жүргізуші: Сәлеметсіңбе.Біз  алтын күз  мерекесін тойлап жатырмыз.Бізбен бірге болыңыз   .
             Бүлдіршіндердің  сізге арнап жаттаған  тақпақтары бар  соны  тамашалаңыз.
            Жүргізуші:  Күзде  өздері пісетін,
                                  Тамаққа өздері түсетін
                                  Мақтанбақшы  сендерге,
                                  Көкөністер мен жемістер  сан түрлі дегендей ортаға
                  Әбілмансұр:                                    Аяжан:                                             Бекболсын:
             Картоп біздің  атымыз,               Тал  шыбығым  бұралып,                      Өсіретін  бойыңды,                 
             Жер  астында  жатырмыз.           Бақшаларда  қызарып.                          Дамытатын  ойыңды.
             Бір  тамырдан  тараған,               Тұрған ол ғой қызанақ.                         Қоянға  да  азықпыз,
            Ағайынбыз  бәріміз.                      Күнге қарап ұялып.                              Сәбіздерміз  жазықсыз.

               Нұрлыбек:                                                     Арсен:                                        Қарақат:
            Қарбыз,қарбыз,қарбыздар                     Он круглый и красный,                Мен алмамын,алмамын,
            Қарбыз егіп алыңдар.                             Как глаз   светофора                     Таңдай  татар  бал дәмін.
            Қарбыз егіп алсаңдар,                            Среди  овощей,                              Мына тәтті бал дәмді,
            Балдай  тәтті қарбыздар.                        Нет сочней  помидора                  Дастарқандарыңа арнадым.

                 Мадияр:                                                            Әкім:                                           Айда:
           Мен шиемін.,шиемін,                     Мен  моншақты шиемін,                Мақтанғаннан  не  пайда,
           Күннің  көзін  сүйемін.                   Құмарсыңлар  білемін.                   Менсіз  дәмді  щи қайда.
           Қышқыл шырын менде бар,           Кетіп қалып жүрмесін,                    Мені  қосса      самсаға,
           Төмен басты иемін .                        Тамағыңа сүйегім..                         Бәрі  жейді  тамсана.
                 Қ.Рамазан:                                                     Ұлдана:
           Тіл үйірілген  алмұртпын,                           Дөп-дөңгелек , сап-сары,
           Таңсығымын  бар  жұрттың.                        Ішінде  бар  дәні.
           Жақсы  өсіре алмайды,                                 Қызығасың  көріп,
           Қараса  егер  салғырт  кім.                          Менің атым    өрік.

                Жүргізуші: «Ата-анамен ойын».Құрметті ата-аналар!Ортаға  үш  ата-ананы  шақырамын.
                                  Тапсырма:Алмаға бас әріп жазылған,соған өздеріңіз  балаларыңызды қалай 
                                  еркелетесіздерғой соны аиту керек.(Қ,Ж, Б)
1- Тапсырма.Балаңызды үй жануарлары,төлдердің атымен еркелету(қошақан,жаным,
ботақаным)



2- Тапсырма.Гүлдердің  атымен еркелету(қызғалдағым,жауқазыным,бақбағым).
3- Тапсырма.Жемістердің атымен еркелету.(құлпынайым,жүзімім,бананым)
           Жүргізуші:   Өте жақсы рақмет .Балаларыңызды күшті еркелетеді екенсіздер керемет. Қошеметпен            
           орындарыңызға  жайғасуға болады.
                                     Аспанды сұрғылт  бұлт,
                                     Жан  жағынан  жабады.
                                     Күн  бірте-бірте  суытып,
                                     Жаңбыр  көп жауады  демекші  бүлдіршіндердің орындауында    
                   Ән: «Жау –жау жаңбыр» әнін қабыл алыңыздар!

           Жүргізуші: Біз еркін  бақытты  құстармыз,
                                Бұлағын тасытқан ән жырдың.
                                Тамаша  тамылжып  билейміз,
                                Шаттығын  тауыса  алмай әр күннің дегендей ортаға
                Би:    « Құстар  биін» билейтін (Бейбарыс,Рамазан,Жандарбек,Әбілмансұр) атты  бүлдіршіндерді
                ортаға шақырамын.
            Ендігі кезекті  күзгі  киім сән  үлгісіне  береміз.
                  Бойында үлкен намыс бар,           Қәне Қарақат тобымыздың,       Кіп-кішкентайп болсада
                  Әрқашан алға  ұмтылған.              Гүлі болып шығағой.                  Елді аузына қаратар.
                  Сегіз  қырлы,бір сырлы,               Сені  көрген  адамның,                Сүйкімді қыз Альбиназ
                  Намысшыл жігіт  Бекжан.           Қуанбауы  күнә ғой.                    Көркі оның көз тартар.
[bookmark: _GoBack]          Ата аналарға  құттықтау тілектер  беріледі.
          Жүргізуші:Сау-сау етіп жапырақ,
                            Сабағынан үзілді.
                            Қоңыр тартып атырап,
                            Көкте құстар тізілді.
                            Ақтардығой қоңыр күз
                           Уылжыған жемісін,
                            Күзге біз де  ризамыз,
                           Аянбаған ел үшін демекші  бүгінгі  «Сандуғаш»тобы бүлдіршіндерінің «Арайлы күз,алтын күз»
                         атты ертеңгілігімізді аяқтаймыз.
                           Сау болыңыздар!
                              

           
                            
